Un vulcán ye una estructura cheolochica por a cuala emerche magma y gases d'o interior d'un planeta. A puyata ocurre cheneralment en episodios d'actividat violenta ditos erupcions. En acumular-se o material rastrato d'o interior se forma una estructura conica en a superficie d'o planeta que puet puyar dende unas centenas de metros dica quantos kilometros d'altaria. A lo canyo que comunica o deposito de magma u cambra magmatica en fundaria con a superficie se le diz chaminera. Ista remata en a tuca d'o vulcán, o qualo ye rematato por una depresión u caldera.